钦定古今图书集成/明伦汇编/氏族典/第563卷 > 移剌温
## 钦定古今图书集成/明伦汇编/氏族典/第563卷 > 移剌温

按《金史移剌温传》：“温本名阿撒，辽横帐人，工契丹，小
字宗弼。每出征伐，未尝不在行间。除同知河北西路
转运使事，移临海军。州治近水，秋雨水潦，城颇决，温
躬督役夫缮完之。移镇武定，岁旱且蝗，温割指以血
沥酒中，祷而酹之。既而雨霑足，有群鸦啄蝗且尽，人
以为至诚之感云。以老致仕卒。”